Բարհամ Ահմեդ Սալեհ

Բարհամ Ահմեդ Սալեհ (; , ), քուրդ և իրաքցի քաղաքական գործիչ։ Իրաքի ութերորդ նախագահը 2018 թվականի հոկտեմբերի 2-ից։

Իրաքի Քուրդիստանի երկրորդ վարչապետը 2009-2012 թվականներին, Իրաքի փոխվարչապետն է 2006-2009 թվականներին։

Վաղ տարիներ 
Քաղաքական գործունեությունը սկսել է 16 տարեկանում, երբ անդամակցել է Քրդստանի հայրենասիրական միությանը(ՔՀՄ)։ 1979 թվականին նա երկու անգամ կալանավորվել է քրդական ազգային շարժմանը մասնակից լինելու և ընդհատակյա գործունեություն ծավալելու մեղադրանքով։ Պատճառը Սուլեյմանիայում ցուցարարների մի քանի լուսանկարներ են հայտնաբերել։ Ընդհանուր առմամբ 43 օր Սալեհն անցկացրել է Քիրքուքի հատուկ քննչական հանձնաժողովի բանտում, որտեղ նա ենթարկվել է կտտանքների։ Ազատ արձակվելուց հետո նրան, այնուամենայնիվ, հաջողվել է ավարտել միջնակարգ դպրոցը և մեկնել Մեծ Բրիտանիա՝ հետագա հետապնդումներից խուսափելու համար։

Քաղաքական գործունեություն 
Լոնդոնում Սալեհը դարձել է Քուրդիստանի հայրենասիրական միության եվրոպական մասնաճյուղի անդամ և պատասխանատու է եղել կազմակերպության Միջազգային հարաբերությունների զարգացման համար։ Միևնույն ժամանակ, նա ավարտել է Քարդիֆի համալսարանում քաղաքացիական շինարարության բակալավրիատը և ասպիրանտուրան 1983 թվականին, այնուհետև ստացել է դոկտորի աստիճան վիճակագրության և համակարգչային տեխնոլոգիաների բնագավառում 1987 թվականին Լիվերպուլի համալսարանում։

Մուտք ընդդիմություն 
2014 թվականին Սալեհը առաջադրեց իր թեկնածությունը նախագահի պաշտոնում, սակայն չստացավ քրդական քաղաքական ուժերի աջակցությունը և զիջեց Ֆուադ Մասումին։ 2016 թվականին քաղաքական գործիչը խզել է կապերը Քուրդիստանի հայրենասիրական միություն հետ և հիմնել է իր «Դաշինք հանուն ժողովրդավարության և արդարության» կոալիցիան, որի հետ մասնակցել է 2018 թվականի մայիսի դաշնային խորհրդարանի ընտրություններին։ Սակայն 2018 թվականի օգոստոսին խորհրդարանում նախագահի ընտրության նախօրեին վերադարձել է Քուրդիստանի հայրենասիրական միության շարքերը և դարձել կուսակցության միակ թեկնածուն։

Նախագահ Ընտրվելը 
Իրաքի նախագահ Բահրամ Սալեհին ընտրելու օգտին, որն առաջադրվել է Քրդստանի հայրենասիրական միության կողմից, քվեարկել է Իրաքի ներկայացուցիչների խորհրդի 219 պատգամավոր, նիստին ներկա 273 պատգամավորներից 329-ը խորհրդարանի անդամներ են։ Քուրդիստանի դեմոկրատական կուսակցությունից նրա գլխավոր մրցակից Իրաքի Քուրդիստանի նախկին ղեկավար Մասուդ Բարզանի Ֆուադ Հուսեյնի օգտին իրենց ձայնը տվել են միայն 22 խորհրդարանականներ։

Ընդ որում, խորհրդարանի նիստը մի քանի անգամ հետաձգվել է անհրաժեշտ ժողովի պահանջվող կազմի բացակայության պատճառով։ Ավելին, առաջին փորձից թեկնածուներից ոչ մեկը չի կարողացել հավաքել անհրաժեշտ քանակությամբ ձայներ, ուստի պատգամավորները ստիպված են եղել երկու անգամ քվեարկել։

Երդում տալով նրան ընտրած պատգամավորների առջև՝ Սալեհը երդվել է պաշտպանել Իրաքի անկախությունն ու տարածքային ամբողջականությունը Հանրապետության Դաշնային Ժողովրդավարական համակարգի շրջանակներում։ Նա նաև խոստացել է, որ թույլ չի տա նոր ճգնաժամեր և մտադիր է ջանքերը կենտրոնացնել Իրաքի ժողովրդին ծառայելու վրա, այլ ոչ թե «ինչ-որ առանձին խմբի կամ շահագրգիռ անձանց»։

Այսպիսով, 2018 թվականի հոկտեմբերի 2-ին Բարհամ Սալեհը դարձել Է Իրաքի ութերորդ նախագահը։

Անձնական կյանք 
Ամուսնացած է Սարբաղ Սալեհի հետ, ով քրդական բուսաբանական հիմնադրամի հիմնադիր և ակտիվիստ է և կանանց իրավունքների պաշտպանության ակտիվիստ։ Ունի երկու զույգ երեխա՝ տղա և աղջիկ։

Ծանոթագրություններ 

:
 
20-րդ դարի քաղաքական գործիչներ
Պետության գործող ղեկավարներ
Իրաքի քաղաքական գործիչներ